Zmluva o krátkodobom nájme nebytových priestorov č. 249052025 (ďalej len „zmluva“)

uzavretá podľa zákona č. 116/1990 Zb. o nájme a podnájme nebytových priestorov v znení nesk. predpisov (ďalej len „Zákon č. 116/1990 Zb.“)

**––––––––––––––––––––––––––––––––––––––––––––––––––––––––––––––––––––––––––––––––––––––––––**

# Článok I. Zmluvné strany

**Prenajímateľ: Mesto Košice** v zastúpení správcom majetku ZŠ Starozagorská 8, Košice, konajúcej prostredníctvom jej riaditeľa PaedDr. Alexandra Suchana na základe Zmluvy o zverení nehnuteľného majetku mesta do správy zo dňa 24.6.2010

**sídlo:** Starozagorská č. 8, 040 23 Košice

**štatutárny orgán:** Mgr. Silvia Tóthová, riaditeľka, tel. č.: 0911 982 113, e-mail: riaditel@zsstarozagorska.sk

**bankové spojenie:** Prima banka Slovensko, a.s.,

**číslo účtu:** 0503908002/5600, IBAN: SK38 5600 0000 0005 0390 8002

**IČO:** 31985921

**ďalej len „prenajímateľ“**

**a**

**Nájomca: Súkromná základná umelecká škola Vlada Urbana,**

**Starozagorská 10, Košice**

**sídlo:** Starozagorská č. 10, 040 23 Košice

**štatutárny orgán**: Mgr. art. Andrea Pitoňáková, riaditeľka, tel. č.: 0948 103 072, e-mail: szuske@szuske.sk

**bankové spojenie:** Tatra banka, a.s.,

**číslo účtu:** 2622722517/1100, IBAN: SK74 1100 0000 0026 2272 2517

**IČO:** 30687608

# ďalej len „nájomca“

**Článok II. Predmet nájmu**

1. Predmetom zmluvy je prenájom nebytového priestoru – malej telocvične, šatne, sprchy, časť chodby v trakte „D“ budovy nachádzajúce sa v nehnuteľnosti (Základná škola Starozagorská 8 Košice) so súpisným číslom 3104, ktorá sa nachádza v katastrálnom území GRUNT na parcele číslo 3755/76 a je evidovaná Správou katastra Košice na LV. č. 965.
2. Nehnuteľný majetok, ktorý je predmetom nájmu je vo výlučnom vlastníctve mesta Košice.
3. Prenajímateľ je oprávnený prenajímať predmet nájmu uvedený v Čl. II, bod 1. tejto zmluvy na základe Zmluvy č. 2010000656 o zverení nehnuteľného majetku mesta do správy zo dňa 24.6.2010, s účinnosťou od 1.7.2010.
4. Celková výmera prenajatých nebytových priestorov je 267,91 m², z toho: malá telocvičňa – 211,44 m², sprcha – 14,24 m², šatňa – 14,47 m², časť chodby v trakte „D“ – 27,76 m².
5. Predmet nájmu je vyznačený v Prílohe č. 1, ktorá je neoddeliteľnou súčasťou tejto zmluvy.
6. Prenajímateľ sa zaväzuje prenechať nájomcovi predmet nájmu uvedený v Čl. II. bod 1., 4. tejto zmluvy na užívanie v rozsahu uvedenom v Čl. IV. tejto zmluvy a nájomca sa zaväzuje zaplatiť prenajímateľovi úhrady nájomného uvedené v Čl. V. tejto zmluvy.

# Článok III. Účel nájmu

Nájomca bude prenajaté priestory užívať na účely konania generálnej skúšky koncertu folklórnych súborov a hudby žiakov nájomcu.

# Článok IV. Doba nájmu

1. Táto zmluva sa uzatvára na **dobu určitú**, na deň 14.05.2025.
2. Nájomca je oprávnený užívať predmet nájmu špecifikovaný v Čl. II. bod 1., 4. tejto zmluvy v pracovnú stredu podľa Čl. IV. bod 1. tejto zmluvy v čase od: 14.00 – 19.00 hod.; čo predstavuje spolu 5,00 hodín.
3. Ustanovenia bodu 2 tohto článku zmluvy sa nevzťahujú na obdobie školských prázdnin a štátnych sviatkov a školských prestávok.

# Článok V. Nájomné

1. Nájomné za užívanie predmetu nájmu špecifikovaného v Čl. II. body 1., 4. tejto zmluvy bolo určené v súlade s ustanovením kapitoly D.1 Nájom športových zariadení ods. 3 písm. a) prílohy č. 4 Štatútu mesta Košice v súlade s “Uznesením XXIII. zasadnutia Mestského zastupiteľstva v Košiciach zo dňa 12. septembra 2024 číslo: 530“ za nájomné vo výške 20 €/hod a prevádzkové náklady, ktorých spôsob výpočtu a výška tvorí Prílohu č. 2 tejto zmluvy a je jej neoddeliteľnou súčasťou.
2. V školskom roku 2024/2025 predstavuje výška nájomného v čase nájmu špecifikovaného v Čl. IV. bod 1. tejto zmluvy celkovo 100,00 € a výška prevádzkových nákladov sumu: 43 €.
3. Nájomca sa zaväzuje jednorazovo, do 13.05.2025, a to bankovým prevodom na účet prenajímateľa vedený v Prima Banke Slovensko, a.s., uhradiť:
	1. **prevádzkové náklady** - na účet prenajímateľa vedený v Prima Banke Slovensko, a.s., číslo účtu: SK07 5600 0000 0005 0390 4001, variabilný symbol: 249052025, doplňujúci údaj: “PREV.NAKL-TR.D-SZUS“;
	2. **nájomné** - na účet prenajímateľa vedený v Prima Banke Slovensko, a.s., číslo účtu: SK38 5600 0000 0005 0390 8002, variabilný symbol: 249052025, doplňujúci údaj: “NAJOMNE-TR.D-SZUS“.
4. Zmluvné strany sa dohodli, že prenajímateľ je oprávnený upraviť výšku nájomného za prenajaté nebytové priestory ak dôjde k zmenám Štatútu mesta Košice v určovaní výšky nájomného, a to ku dňu účinnosti zmien.
5. V prípade omeškania platby zaplatí nájomca prenajímateľovi úroky z omeškania v zmysle nariadenia vlády SR č. 87/1995 Z. z., t. j. vo výške o 8 percentuálnych bodov viac ako základná úroková sadzba Európskej centrálnej banky platná k prvému dňu omeškania s plnením peňažného dlhu.
6. V súlade s §3, ods. 4) zákona č. 222/2004 Z. z. o dani s pridanej hodnoty v znení nesk. zmien a predpisov, sa prenajímateľ nepovažuje za zdaniteľnú osobu.

# Článok VI. Podmienky nájmu

1. Pri vykonávaní činností spojených s nájmom nájomca zodpovedá za dodržanie všetkých právnych predpisov súvisiacich s jeho vlastnou činnosťou.
2. Prenajímateľ je povinný predmet nájmu nájomcovi odovzdať v dohodnutom čase v stave spôsobilom na riadne užívanie.
3. Nájomca prehlasuje, že je oboznámený so súčasným stavom prenajímaného majetku a že prenajatý majetok v takom stave preberá.
4. Nájomca je povinný dodržiavať vnútorný poriadok školy, Zásady bezpečnosti práce pri vykonávaní povinnej a dobrovoľnej telesnej výchovy školy, *Pravidlá užívania telovýchovného zariadenia ZŠ Starozagorská 8 Košice* zo dňa 2.9.2024, ktoré tvoria Prílohu č. 3 tejto zmluvy a zodpovedá za disciplínu a hospodárne zaobchádzanie s objektom a jeho zariadením po celú dobu nájmu.
5. Zmeny na predmete nájmu je nájomca oprávnený vykonať len po predchádzajúcom písomnom súhlase prenajímateľa. V prípadoch kedy prenajímateľ udelí súhlas, jeho neoddeliteľnou súčasťou bude aj jeho stanovisko k prípadnej úhrade nákladov vynaložených nájomcom pri tejto zmene. Zmluvné strany sa dohodli, že nájomca nemá nárok na úhradu nákladov spojených so zmenou na veci/predmete nájmu počas trvania nájomnej zmluvy, ani po ukončení nájmu. Zároveň nájomca súhlasí s tým, že ak aj prenajímateľ dal súhlas nájomcovi so zmenou na veci/predmete nájmu, nájomca nemôže požadovať po skončení nájmu protihodnotu toho, o čo sa zvýšila hodnota veci.
6. Drobné úpravy a náklady spojené s bežnou údržbou znáša prenajímateľ a nájomca rovným dielom. Pre účel vymedzenia drobných opráv a bežnej údržby sa zmluvné strany budú riadiť nariadením vlády č. 87/1995 Z. z. a jeho prílohou s použitím primeranej analógie pre nebytové priestory.
7. Nájomca zodpovedá za škody vzniknuté na prenajatom majetku, ktoré vznikli v súvislosti s činnosťou, ktorú vykonáva. Nájomca je povinný takto vzniknutú škodu odstrániť na vlastné náklady. Ak sa tak v lehote primeranej na odstránenie vzniknutej škody nestane, má prenajímateľ právo po predchádzajúcom písomnom upozornení nájomcu škody odstrániť a požadovať od nájomcu ich náhradu. Nájomca sa zaväzuje takto vzniknuté náklady prenajímateľovi uhradiť do 14 dní odo dňa doručenia faktúry nájomcovi.
8. Nájomca sa zaväzuje užívať predmetný nebytový priestor v súlade s nájomnou zmluvou a obvyklým užívaním. Nájomca nie je oprávnený predmet nájmu prenajať do nájmu, podnájmu inej osobe, ani ho vypožičať, nie je oprávnený zriadiť k predmetu nájmu záložné právo ani iné vecné bremeno alebo ho inak zaťažiť, v opačnom prípade je prenajímateľ oprávnený od zmluvy odstúpiť.
9. Každú nehodu, živelnú pohromu, požiar a ďalšie udalosti, ktoré spôsobili škodu na majetku prenajímateľa je nájomca povinný bez zbytočného odkladu oznámiť prenajímateľovi.
10. Nájomca je povinný umožniť povereným pracovníkom prenajímateľa vstup do prenajatých priestorov za účelom kontroly ich využitia.
11. Nájomca je povinný bez zbytočného odkladu oznámiť prenajímateľovi každé zistené poškodenie technických zariadení nachádzajúcich sa v predmete nájmu.
12. Nájomca zabezpečuje a plní úlohy vyplývajúce zo zákona č. 124/2006 Z. z. o bezpečnosti a ochrane zdravia pri práci v znení neskorších predpisov v plnom rozsahu a rovnako úlohy vyplývajúce zo zákona č. 42/1994 Z. z. o civilnej ochrane obyvateľstva v znení neskorších predpisov. Nájomca je ďalej povinný zabezpečiť v plnom rozsahu plnenie úloh na ochranu pred požiarmi v zmysle zákona č. 314/2001 Z. z. o ochrane pre požiarmi v znení neskorších predpisov.
13. Nájomca sa zaväzuje udržiavať predmet nájmu v súlade so všeobecne platnými hygienickými predpismi ako i Pravidlami užívania telovýchovného zariadenia ZŠ Starozagorská 8 Košice zo dňa 2.9.2024, ktoré tvoria Prílohu č. 3 tejto zmluvy a vrátiť bezodkladne po skončení nájmu prenajatý priestor v stave, v akom ho prevzal s prihliadnutím na prirodzené opotrebenie.

# Článok VII. Skončenie nájmu

Nájom podľa tejto zmluvy skončí:

* + uplynutím doby nájmu podľa čl. IV. bod 1. tejto zmluvy;
	+ písomnou dohodou prenajímateľa a nájomcu ku ktorémukoľvek dňu;
	+ odstúpením od zmluvy z dôvodov určených zákonom č. 116/1990 Zb. a odstúpením od zmluvy podľa Čl. VI. bod 8 tejto zmluvy, ktorým sa zmluva zrušuje dňom doručenia odstúpenia od zmluvy nájomcovi;
	+ písomnou výpoveďou prenajímateľa podľa § 11 Zákona č. 116/1990 Zb. Pre vylúčenie pochybností, táto zmluva je uzatvorená na určitý čas, a preto ani prenajímateľ, ani nájomca nie je oprávnený vypovedať túto zmluvu v zmysle ust. § 10 Zákona č. 116/1990 Zb. Výpovedná lehota je tri mesiace a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane.

# Článok VIII. Osobitné ustanovenia

1. Zmluvné strany sa dohodli, že všetky písomnosti si budú doručovať na adresu sídla zmluvnej strany uvedenú v čl. I. tejto zmluvy. V prípade, že nebude možné písomnosť doručiť na adresu sídla zmluvnej strany uvedenú v tejto zmluve, písomnosť sa po troch dňoch od vrátenia nedoručenej zásielky odosielateľovi považuje za doručenú, a to aj vtedy, ak ten, kto je oprávnený za zmluvnú stranu konať, sa o tom nedozvie.
2. Zmluvné strany sa zaväzujú všetky zmeny identifikačných údajov (napr. zmenu obchodného mena, sídla, adresy pre doručovanie, oprávnených osôb atď.) a iných skutočností potrebných pre riadne a bezproblémové plnenie zmluvy, bezodkladne písomne oznámiť druhej zmluvnej strane.

# Článok IX. Záverečné ustanovenia

1. Práva a povinnosti vyplývajúce z tejto zmluvy prechádzajú na právnych nástupcov zmluvných strán.
2. Zmeny a doplnky k tejto zmluve je možné vykonať po vzájomnej dohode zmluvných strán formou písomných dodatkov.
3. Na právne vzťahy zmluvných strán, ktoré nie sú upravené touto zmluvou sa v plnom rozsahu vzťahujú príslušné ustanovenia Občianskeho zákonníka ako aj ustanovenia zákona č.116/1990 Zb.
4. Zmluvné strany vyhlasujú, že ich zmluvná voľnosť nie je obmedzená, právny úkon je urobený v predpísanej forme, slobodne, zrozumiteľne, nie v tiesni za nápadne nevýhodných podmienok.
5. Táto zmluva bola zmluvnými stranami prečítaná a na znak súhlasu podpísaná.
6. Neoddeliteľnou súčasťou tejto zmluvy sú prílohy:

*Príloha č. 1* - Pôdorys školy a špecifikácia predmetu nájmu zo dňa 28.04.2025;

*Príloha č. 2* - *Výpočet prevádzkových nákladov (generálna skúška koncertu) pre "Súkromná ZUŠ Vlada Urbana* za obdobie: 14.05.2025, zo dňa 02.04.2025.

*Príloha č. 3* - *Pravidlá užívania telovýchovného zariadenia* zo dňa 2.9.2024.

1. Táto zmluva je v súlade s §5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, povinne zverejňovanou zmluvou a podľa § 47a ods. 1 Občianskeho zákonníka nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zároveň sú zmluvné strany oprávnené zverejniť zmluvu aj na svojich webových sídlach. Platnosť nadobudne táto zmluva dňom podpisu predstaviteľov obidvoch zmluvných strán.
2. Zmluvné strany sa dohodli, že užívanie predmetu nájmu nájomcom pred účinnosťou tejto zmluvy sa riadi touto zmluvou, ak to nie je v rozpore s ňou.
3. Zmluva je vyhotovená na štyroch stranách formátu A4 v štyroch rovnopisoch, z ktorých jeden obdrží nájomca, tri prenajímateľ, z čoho jedno vyhotovenie obdrží Mesto Košice.

V Košiciach dňa 28.04.2025

# Za prenajímateľa: Za nájomcu:

.............................................................. .............................................................

 Mgr. Silvia Tóthová Mgr. art. Andrea Pitoňáková

riaditeľka ZŠ Starozagorská 8, Košice riaditeľka SZUŠ Starozagorská 10, Košice